wickkiey/tamil-wikipedia-chunked huggingface dataset:
# வல்வை ந. அனந்தராஜ்

## பெற்ற விருதுகள்

- இராணிச் சாரணருக்கான விருதையும் மாட்சிமை தங்கிய மகாராணியின் சான்றிதழையும் மகாதேசாதிபதி வில்லியம் கோபல்லாவிடம் இருந்து பெற்றமை - 1968
- “சுடர்” சஞ்சிகையில் வெளியான சிறந்த சிறுகதையாக “அந்தச்சுவடுகள் அழிந்து கொண்டிருக்கின்றன.” தெரிவு செய்யப்பட்டு தந்தை செல்வா அவர்களால் பாராட்டி பணப் பரிசு வழங்கிக் கௌரவிக்கப்பட்டமை - 1972
- ‘அழகியகண்ணே” வல்வை கலை இலக்கிய மன்றம் வழங்கிய இலக்கிய விருது - 1994
- விளக்கு சிறுகதைப் போட்டியில் “பிறந்த நாள் பரிசு” சிறுகதைக்கான முதலாம் பரிசு - 1995
- தினக்குரல் பத்திரிகையும் யாழ் இலக்கிய வட்டமும் இணைந்து நடத்திய சிறுகதைப் போட்டியில் “பாதசரம்” சிறுகதைக்கான இரண்டாம் இடம் - 1998
- சிறந்த பெறுபேற்றுக்கான தங்கப் பதக்கம் வழங்கிக் கௌரவிக்கப்பட்டமை - ஊடகப்பட்டப்பின் டிப்ளோமா,கொழும்பு பல்கலைக்கழகம் - 1999
- அவுஸ்திரேலிய தமிழ்ச் சங்கம் நடத்திய அனைத்துலக சிறுகதைப் போட்டி முதலாம் இடம் (தொடர்ந்து இரண்டு வருடங்கள்- 1999,2000) “ஒரு பிடி அரிசி” (1999 இல்) “ கானல் நீர்” (2000),
- முகாமைத்துவ நுட்பங்கள் நூலுக்கான ஆளுநர் சாகித்திய விருது - 1999
- “கலைப்பருதி விருது” – வடமராட்சி வடக்கு பிரதேச கலாச்சாரப் பேரவையின் கௌரவ இலக்கியப்பட்டம் - 2011
# வாதோரணமஞ்சரி

**வாதோரணமஞ்சரி** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். யானையை வயப்படுத்தி அடக்கினவருக்கும், எதிர்த்த யானையை
வெட்டி அடக்கினவருக்கும், பற்றிப் பிடித்துச் சேர்த்தவருக்கும் வீரப்பாட்டின் சிறப்பை வஞ்சிப்பாவால் தொகுத்துப் பாடுவது வாதோரண மஞ்சரியாகும் எனப் பாட்டியல் நூல்கள் இலக்கணம் வகுத்துள்ளன.
# விந்தையர்

.]]  
**விந்தையர்** என்பவர் தென்காசி பெரிய கோயிலில் ஜீவ சமாதி அடைந்த சித்தராவார்.
# விந்தையர்

## கதை

இவரைப் பற்றிய கதை தென்காசி பகுதிகளில் பின்வருமாறு கூறப்படுகிறது.  
இவரின் ஊர் விந்தன்கோட்டை ஆகும். இந்த விந்தன்கோட்டை முதலாம் சடையவர்மன் குலசேகரன் ஆட்சியில் கட்டப்பட்டது. கோட்டை கட்டப்பட்டவுடன் அதற்கான பாண்டிய அமைச்சர்களுக்கு (சில சமயம் பாண்டிய வேந்தனின் சகோதரர்கள் அல்லது நேரடி உறவினர்களே இவ்வூரின் அமைச்சராக இருப்பர்) குருவாக இருப்பதற்குச் சிலர் நியமிக்கப்பட்டனர். அந்த வம்சத்தில் வந்தவரே விந்தையர் ஆவார். இவர் முதுமை அடைந்ததும் அகத்தியர் மூலம் சித்து நிலை அடைந்து செண்பகப்பொழில் பகுதியில் தவம் செய்து வந்தார்.  
சடையவர்மன் பராக்கிரம பாண்டியன் (கி.பி. 1422 - 1463) தென்தமிழகப் பகுதிகளை ஆண்ட போது அவருக்கு தென்காசி பெரிய கோயிலை அகத்தியர் கூறும் நெறிமுறைப்படி கட்டுமாறு சிவன் கனவில் ஆணையிட்டார். அதன்படி பாண்டியன் அகத்தியரை வேண்ட அவர் தன் சீடர்களில் ஒருவனான விந்தையரிடம் பாண்டியனை அனுப்பினார். அவரின் ஆணைப்படியே இந்த கோயில் கட்டப்பட்டது. சடையவர்மன் பராக்கிரம பாண்டியன் விந்தையரையே தன் குருவாகவும் ஏற்றுக் கொண்டான். சில காலம் கழித்து விந்தையர் சமாதி நிலை எய்த அவருக்குத் தென்காசி கோயிலிலேயே சமாதியும் கட்டுவித்தான். தன் குருவை எப்போதும் தரிசித்தபடி தென்காசி பெரிய கோயிலில் இருக்கும் விந்தையர் சமாதியின் முன் தனது சிற்பத்தையும் அமைத்துக் கொண்டான்.
# அடுத்தது

**அடுத்தது,** (*Aduthathu*) என்பது தக்காளி சி. சீனிவாசன் இயக்கி 2011-ஆம் ஆண்டு வெளியான திகில் தமிழ்த் திரைப்படம். நாளைய மனிதன், அதிசய மனிதன் உள்ளிட்ட திரைப்படங்களைத் தயாரித்த தக்காளி சி சீனிவாசன் இயக்கத்தில் வெளிவந்த இத்திரைப்படத்தில், ஸ்ரீமன், இளவரசு, ஆர்த்தி, வையாபுரி, நாசர் உள்ளிட்ட பலர் நடித்துள்ளனர். அண்டு தன் தேர் வேர் நன் என்ற அகதாகிறிசுட்டியின் நாவலை அடிப்படையாகக் கொண்டு இத்திரைப்படம் எடுக்கப்பட்டது.
# அடுத்தது

## நடிகர்கள்

- நாசர்
- சிறீமன் பிரதாப் ஆக
- வையாபுரி (நடிகர்)
- இளவரசு
- ஆர்த்தி
- மீனாள்
- தர்சனி
- ஆர். எஸ். சிவாஜி
- விவேக் ஆனந்து
- சந்ரு
- அருணா
- சுந்தரி
# துயிலெடை நிலை

**துயிலெடை நிலை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். மன்னனை உறக்கத்திலிருந்து எழும்படி வேண்டுவதாகப் பாடப்படுவது துயிலெடை நிலை எனப் பாட்டியல் நூல்கள் இலக்கணம் வகுத்துள்ளன. தொல்காப்பியக் காலத்தில் மன்னனைக் குறித்துப் பாடப்படும் இது ஒரு துறையாக இருந்தது. பின்னர் பக்திக் காலத்தில் இறைவனைத் துயில் எழுப்புவதாகப் பாடும் வழக்கம் ஏற்பட்டதுடன், தனியான ஒரு சிற்றிலக்கியமாகவும் உருவானது. இக்காலத்தில் இச் சிற்றிலக்கியம் **பள்ளியெழுச்சி** என்றும் அழைக்கப்படுவது உண்டு.
# மூன்றாம் கோவில்

**மூன்றாம் கோவில்** அல்லது **எசேக்கியேலின் தேவாலயம்** என்பது எசேக்கியேல் நூலில் குறிப்பிடப்பட்டுள்ள வருங்காலஎருசலேம் கோவிலும், எல்லா மக்களும் பலி செலுத்தி விண்ணப்பம் செய்யும் வீடும் ஆகும். எருசலேமின் கோவில் மலையின் நிரந்தரமாக யாவே வாசம் பண்ணும் எல்லையற்ற வாசல் தளமாக எசேக்கியேல் இதை குறிப்பிட்டுள்ளார்.
# வைகுண்டநாதர் கோவில், ஸ்ரீவைகுண்டம்

**வைகுண்டநாதர் கோவில்** என்பது 108 திவ்ய தேசங்களுள் ஒன்று. இத்தலம் நவதிருப்பதிகளில் ஒன்றாகவும் உள்ளது. பன்னிரண்டு ஆழ்வார்களால் பாடப்பெற்ற நவதிருப்பதிகளில் முதல் திருப்பதியாகக் கருதப்படும் இத்தலம், நவக்கிரகங்களில் சூரியனுக்குரியது.
# வைகுண்டநாதர் கோவில், ஸ்ரீவைகுண்டம்

## அமைவிடம்

இந்தியாவின் தமிழ்நாடு தூத்துக்குடி மாவட்டத்தில் உள்ள ஸ்ரீவைகுண்டத்தில் இக்கோவில் அமைந்துள்ளது. இவ்வூர் திருநெல்வேலி-திருச்செந்தூர் சாலையில் திருநெல்வேலியிலிருந்து சுமார் 30 கி.மீ. தூரத்திலுள்ளது.
# வைகுண்டநாதர் கோவில், ஸ்ரீவைகுண்டம்

## கோவில் அமைப்பு

ஒன்பது நிலைகளும் 110 அடி உயரமும் கொண்டுள்ளது இக்கோவிலின் ராஜகோபுரம். மூலவர் வைகுண்டநாதர்; கோவிலுக்குள் இவர் சந்திர விமானத்தின் கீழ், ஆதிசேஷன் குடைபிடிக்க, நான்கு கரங்களுடன், மார்பில் மகாலட்சுமியுடன் நின்ற கோலத்தில் கிழக்கு நோக்கி காட்சி தருகிறார். தாயார் வைகுண்டநாச்சியார்.  
உற்சவர் சோரநாதர் (கள்ளபிரான்) பூதேவி, ஸ்ரீதேவியுடன் காட்சி தருகிறார்; தாயார் சோர நாச்சியார். இரண்டு தாயார்களுக்கும் தனித்தனி சன்னிதியும், நரசிம்மர் சன்னிதி, கோதண்டர் சன்னிதியும் உள்ளன.  
தலவிருட்சம் பவளமல்லி.
# வைகுண்டநாதர் கோவில், ஸ்ரீவைகுண்டம்

## தல புராணம்

பிரம்ம தேவனிடமிருந்து அசுரன் சோமுகன் வேதங்களைத் திருடிச் சென்றுவிட, பிரம்மா விஷ்ணுவிடம் உதவி வேண்டுகிறார். தாமிரபரணிக்கரையில் உள்ள கலசதீர்த்தத்தில் நீராடி வைகுண்டத்திலுள்ள நாராயணனை நோக்கி அவர் தவம்புரிய, நாராயணனும் வேதங்களை மீட்டு அவருக்கு உதவும்பொருட்டு, அதே தலத்தில் வைகுண்டநாதராய் எழுந்தருளினார் என்கிறது இக்கோவிலின் தலபுராணம்.
# வைகுண்டநாதர் கோவில், ஸ்ரீவைகுண்டம்

## தல புராணம்

### பெயர்க் காரணம்

உற்சவர் சோரநாதன், கள்ளபிரான் என அழைக்கப்படுவதற்கும் காரணம் தரும் மரபுவழிச் செய்தியும் உள்ளது.  
ஸ்ரீவைகுண்டம் நகரில் திருட்டுத் தொழில் செய்துவந்த காலதூஷகன் என்ற திருடன், வைகுண்டநாயகரை வழிபட்டுப் பின் தனது தொழிலைத் தொடங்குவதை வழக்கமாய்க் கொண்டிருந்தான். கிடைத்த பொருளில் பாதியைப் பெருமாளுக்கு காணிக்கையாகச் செலுத்திவிட்டு மீதியைத் தன் தோழர்களுக்கும் ஏழை எளியவர்களுக்கும் தானம் செய்து வந்தான். ஒருமுறை அரண்மனைக்குத் திருடச் சென்றபோது இவனுடன் சென்றவர்கள் மாட்டிக்கொள்ள இவன் மட்டும் தப்பிவிட்டான். அரசன் இவனைப் பிடித்துவர காவலாளிகளை அனுப்பினான். காலதூஷகன் வைகுண்டநாதரிடம் வேண்ட அவனுக்காகப் பெருமாள், காலதூஷகன் உருவில் அரசவைக்குச் சென்றார். அரசனிடம், அவன் குடிமக்களைச் சரிவர காக்கத் தவறியதை உணர்த்தி, அரசனுக்கும் காலதூஷகனுக்கும் காட்சிதந்து அருளினார். திருடனாக வந்தமையால் பெருமாள் இங்கு கள்ளபிரான் என்றும் சோரநாதர் என்றும் அழைக்கப்படுகிறார்.
# வைகுண்டநாதர் கோவில், ஸ்ரீவைகுண்டம்

## சிறப்பு

இத்தலம் 108 திவ்யதேசங்களுள் ஒன்றாகவும் நவதிருப்பதிகளில் முதன்மையானதாவும் உள்ளது. நாலாயிர திவ்வியப் பிரபந்தத்தில் நம்மாழ்வார் ஸ்ரீவைகுண்டத்தை வைப்புத் தலமாகப் பாடியுள்ளார். இக்கோவிலில் உள்ள திருவேங்கடமுடையான் சந்நிதியில் நாயக்கர் காலத்தைச் சேர்ந்த அற்புதமான சிற்பங்கள் உள்ளன. சித்திரை, ஐப்பசி மாதங்களில் 6 ஆம் நாளன்று சூரிய ஒளி வைகுண்டநாதர் மீது விழுகின்றது. அதற்கு ஏற்றாற்போல கொடிமரம் சற்றே விலகி உள்ளது. ஆங்கிலேயருக்கு எதிராகக் கட்டபொம்மன் நடத்திய விடுதலைப் போரில் இக்கோவில் கோட்டையாகப் பயன்படுத்தப்பட்டது.
# வைகுண்டநாதர் கோவில், ஸ்ரீவைகுண்டம்

## திருவிழாக்கள்

இங்கு நடைபெறும் திருவிழாக்களுள் முக்கியமானது *கருடசேவைத் திருவிழா* ஆகும். இவ்விழா தமிழ் மாதமான வைகாசியில் ஒவ்வொரு ஆண்டும் நடைபெறுகிறது. விழாவில் நவதிருப்பதிகளிலும் உள்ள 9 உற்சவப் பெருமாளும் கருடவாகனத்தில் எழுந்தருளுவதைக் காணலாம். நம்மாழ்வாரின் உற்சவர் திருவுருவச் சிலை அன்னவாகனத்தில் ஒவ்வொரு நவதிருப்பதிக்கும் எடுத்துச் செல்லப்பட்டு அந்தந்த தலங்களில், அந்தந்த தலங்கள் குறித்து அவர் பாடிய பாடல்கள் பாடப்படும்.
# வரலட்சுமி சரத்குமார்

**வரலட்சுமி சரத்குமார்** (*Varalaxmi Sarathkumar*, பிறப்பு: 5 மார்ச் 1985), ஒரு தமிழ்த் திரைப்பட நடிகை ஆவார். சிலம்பரசனுடன் இணைந்து நடித்த போடா போடி திரைப்படத்தில் அறிமுகமானார்.
# வரலட்சுமி சரத்குமார்

## சொந்த வாழ்க்கை

வரலட்சுமி, நடிகரும், பத்திரிக்கையாளரும், அரசியல்வாதியுமான சரத்குமாருக்கும் இவரது முதல் மனைவியான சாயாவிற்கும் பிறந்த மகள் ஆவார்.
# வரலட்சுமி சரத்குமார்

## திரைப்படங்கள்

| நடிகையாக |  |  |  |
| --- | --- | --- | --- |
| 2012 | *போடா போடி* | நிஷா |  |
| 2012 | *மத கஜ ராஜா* | மாயா | படப்பிடிப்பில் |
| 2016 | ''தாரை தப்பட்டை | பொங்கல் முதல் |  |
| 2019 | சர்கார் | } |  |
# திமிலை

**திமிலை** என்பது தமிழர் இசைக்கருவிகளுள் ஒன்றாகும். இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது **பாணி** எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது. நன்கு செப்பம் செய்யப்பட்ட பலா மரத்தில் செய்யப்பட்டு கன்றின் தோலால் (குறிப்பாக 1-2 ஆண்டேயான கன்றின் தோல்) மூடப்பட்ட இருமுக முழவுக்கருவிகளுள் ஒன்று. இக்கருவி பஞ்சவாத்தியம் எனப்படும் கருவிகளுள் ஒன்றாக கேரளா மாநிலக் கோவில்களில் இசைக்கப்படுகிறது.
# திமிலை

## வரலாறு

திமிலை தமிழரின் பழமையான இசைக் கருவி ஆகும். பழந்தமிழகத்தில் பரவலாக பயன்பாட்டில் இது இருந்துள்ளது. சிலப்பதிகாரத்தின் அரங்கேற்றுக் காதையில் *தாழ்குரல் தண்ணுமை* என்பதற்கு பொருள் கூறும்போது திமிலை உள்ளிட்ட 31 இசைக் கருவிகளைன் பெயர்களை அடியார்க்கு நல்லார் குறிப்பிடுகிறார்.
பெரிய புராணத்தில் திமிலை பற்றிக் குறிப்பிடப்படுகிறது.  
அருணகிரிநாதர் தன் திருப்புகழில் பல இடங்களில் திமிலை குறித்து குறிப்பிட்டுள்ளார். தமிழ்நாட்டு கோயல் சிற்பங்களில் திமிலை வாசிக்கும் சிற்பங்கள் பல உள்ளன.
# விகாரம் (பகுபத உறுப்பு)

விகாரம் என்பது இயல்பு மாற்றம்.  
தனிச்சொல்லில் உள்ள உறுப்புக்களைப் பகுபத உறுப்புக்கள் என்று நன்னூல் பகுத்துக் காட்டுகிறது. அது காட்டும் ஆறு உறுப்புக்களில் ஒன்று விகாரம். இயல்பு மாற்றத்தை விகாரம் என்பர்.  
பகுபத உறுப்புக்கள் ஆறில் **பகுதி, சந்தி**, இடைநிலை ஆகிய மூன்று உறுப்புக்களில் நிகழும்.
;எடுத்துக்காட்டு
- கண்டான் = காண்(கண்) + ட் + ஆன். இதில் காண் என்னும் பகுதி கண் என விகாரமாயிற்று.
- செத்தான் = சா(செ) + த் + த் + ஆன். இதில் சா என்னும் பகுதி செ என விகாரமாயிற்று.
- சேர்த்தான் = சேர் + ந்(த்) + த் + ஆன். இதில் ந் என்னும் சந்தி விகாரமாயிற்று.
- எழுதிய = எழுது + ய்(இன்) + அ
# பண்புப்பெயர் மாற்றங்கள்

தமிழ் இலக்கணம் பெயர்ச்சொல்லை ஆறு வகையாகப் பகுத்துப் பார்க்கிறது. அவை பொருள், இடம், காலம், சினை, குணம், தொழில் என்பன.  
தொல்காப்பியம், நன்னூல் முதலான இலக்கண நூல்கள் இந்த முறையைப் பின்பற்றுகின்றன.  
நன்னூல் பண்புப் பெயர்கள் சிலவற்றைத் தொகுத்துச் சுட்டி, அவை எத்தகைய மாற்றங்களைக் கொள்ளும் எனத் தொகுத்துக் காட்டுகிறது.  
செம்மை சிறுமை சேய்மை தீமை  
வெம்மை புதுமை மென்மை மேன்மை  
திண்மை யுண்மை நுண்மை யிவற்றெதிர்  
இன்னவும் பண்பிற் பகாநிலைப் பதமே (நன்னூல் 135)  
ஈறு போதல் இடையுகர மிய்யாதல்  
ஆதி நீட லடியகர மையாதல்  
தன்னொற் றிரட்டன் முன்னின்ற மெய்திரிதல்  
இனமிக லினையவும் பண்பிற் கியல்பே (நன்னூல் 136)
# இடப்பெயர்

இடத்தை உணர்த்தும் சொற்களை **இடப்பெயர்** என்கிறோம். ஊர்களின் பெயர்களும் ஊரில் உள்ள நிலப்பிரிவுகளின் பெயர்களும் இடப்பெயர்கள் ஆகும். நிலம், மலை, காடு, ஆறு, கடல் முதலானவை இடப்பெயர்கள். வானம் என்னும் வெளியைத் தமிழர் இடம் என்றே கொண்டனர். இக்கால அறிவியல் வெளியைப் பொருள்களைத் தாங்கும் ஓர் ஆற்றலாகப் பார்க்கிறது.  
பெயர்கள் ஆறு வகையாகப் பகுக்கப்படும்போது, அவற்றில் ஒன்றாக அமைவது இடப்பெயர்.
# நிலவு மறைப்பு, நவம்பர் 28, 2012

**புவியின் குறை நிழல்பகுதியில் நிலவு கடப்பதால் நிலவின் வடபகுதி மறைக்கப்படுதல்.**  
| காலப்பகுதி (ம:நி:நொ) |  |
| --- | --- |
| தொடர் (மற்றும் எண்) | 145 (11 of 71) |
| குறைநிழல் | 4:35:59 |
| P1 | 12:14:59 UTC |
| முழுமை | 14:32:59 UTC |
| P4 | 16:50:59 UTC |
| இடப விண்மீன் குழாமில் இருக்கும் நிலவு புவியின் நிழலைக் கடந்து செல்வதை விளக்கும் புகைப்படம் | } |  
புறநிழல் நிலவு மறைப்பு ஒன்று நவம்பர் 28, 2012 அன்று நிகழ்ந்தது. இது இவ்வருடத்தில் நிகழ்ந்த இரண்டாவது சந்திரகிரகணம் ஆகும்.
# நிலவு மறைப்பு, நவம்பர் 28, 2012

## தோற்றுதல்

உச்ச மறைப்பின் போது நிலவின் மையத்திலிருந்து புவியின் நிலை
# காலப்பெயர்

தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது. இந்த ஆறு பாகுபாடுகளில் ஒன்று காலப்பெயர். வாழ்நாள் முதலானவற்றை அளக்கக் காலப்பெயர் உதவும். ஞாயிறு தோன்றி மறையும் காலம் நாள். பூமி ஞாயிற்றை ஒருமுறை சுற்றிவரும் காலம் ஆண்டு. நிலா ஒருமுறை வளர்ந்து தேயும் காலம் மாதம். சூரிய ஒளியில் உள்ள ஏழு வண்ணங்களைக் கண்டறிந்த முன்னோர் வாரம் என்னும் ஏழுநாள் சுழலை வகுத்துக்கொண்டனர். இவற்றின் ஒவ்வொரு அலகுக்கும் தனித்தனிப் பெயரிட்டு வழங்கி வருகின்றனர்.  
- நாள், நாழிகை, நொடி போன்றவை
- அசுவினி, பரணி போன்றவை.
- மேழம், விடை (சித்திரை, வைகாசி) போன்றவை
# தொழிற்பெயர்

தமிழ்மொழி பெயர்களை ஆறு வகைகளாகப் பகுத்துக் கொண்டுள்ளது. இவற்றில் செயல்பாட்டை உணர்த்தும் பெயரைத் **தொழிற்பெயர்** என்கிறோம். தமிழ்மொழி பெயர்களை உயர்திணை, அஃறிணை எனப் பாகுபடுத்திக் கொண்டதோடு மட்டுமின்றிப் பொருள், இடம், காலம், சினை, குணம், தொழில் என்னும் இந்த ஆறாகவும் பகுத்துக் கொண்டுள்ளது. அவற்றில் ஒன்றுதான் இந்தத் தொழிற்பெயர்.  
செயல், செய்கை, செய்தல், செயற்கை என்றெல்லாம் வருவன தொழிற்பெயர்.  
சொல்லோடு சொல் புணரும்போது தொழிற்பெயர் புணர்ச்சி எழுத்துப் புணர்ச்சி முறைமையில் புணர்வதுடன் சில புதிய மரபுகளையும் கொண்டு விளங்கும், இவற்றைப் பொருட்புணர்ச்சி எனலாம்.  
சொற்புணர்ச்சியில் தொழிற்பெயரை இரு வகையாகப் பகுப்பர்.  
முதனிலையை நோக்கி
1. முதனிலைத் தொழிற்பெயர்
1. முதனிலை திரிந்த தொழிற்பெயர் - எனவும், விகுதியின் அடிப்படையில்
1. விகுதி குன்றிய தொழிற்பெயர்
1. விகுதி குன்றாத தொழிற்பெயர் - எனவும் பகுத்துக்கொளவர்.
# தொழிற்பெயர்

## எடுத்துக்காட்டு

| குறியீடு | எடுத்துக்காட்டு |  |
| --- | --- | --- |
| முதனிலைத் தொழிற்பெயர் | இசை
மொழி
வாழ்த்து
அடி
வணங்கு
பாராட்டு |  |
| முதனிலை திரிந்த தொழிற்பெயர் | விடுதல் < வீடு
பெறுதல் < பேறு
சுடுதல் < சூடு |  |
| விகுதி குன்றிய தொழிற்பெயர் | பாடுதல் > பாடு
ஆடுதல் > ஆடு
நடத்தல் > நடை
நிற்றல் > நிலை |  |
| விகுதி குன்றாத தொழிற்பெயர் | நினைத்தல்
ஏற்றுமதி
ஆட்டம்
நிற்றல்
நடப்பு | } |
வினையடி: நட+விகுதி: தல் = தொழிற்பெயர்: நடத்தல்.1
# நடிகைகளின் கதை

**நடிகைகளின் கதை**, ஆர். டி. எ(க்)ஸ் என்பவரால் எழுதப்பட்ட நூலாகும். புதுமுக நடிகைகள், திரைப்படங்களில் ஒரு நிலையான இடத்தைப் பெறவும், புகழ் பெறவும் எவ்வளவு பிணக்குகளைச் சந்திக்க வேண்டியுள்ளது, எத்தனை பேரிடம் ஏமாற வேண்டி இருக்கிறது, எத்தனை பேரை திருப்திபடுத்த வேண்டி இருக்கிறது என்பதை உண்மைச் சம்பவங்களின் அடிப்படையில் கட்டுரைகளாக எழுதப்பட்டுள்ளன. சம்பந்தப்பட்டவர்களின் பெயர்கள் எதுவும் கொடுக்கப்படவில்லை. ஊகித்துக் கொள்ளும்படி சில அடிப்படைத் தகவல்களை கொடுத்திருக்கிறார்கள்.  
திரைப்படத்துறையின் மறுபக்கத்தைக் காட்டும் நூல்.
# தேங்காய் சீனிவாசன்

**தேங்காய் சீனிவாசன்** (*Thengai Srinivasan*, 21 அக்டோபர் 1937 – 9 நவம்பர் 1987) 1970-களிலும், 1980-களிலும் பிரபலமாக இருந்த தமிழ் நடிகர் ஆவார். இவர் *கல் மனம்* என்னும் நாடகத்தில் தேங்காய் வியாபாரியாக நடித்ததால் தேங்காய் ஸ்ரீநிவாசன் என்று பரவலாக அறியப்பட்டார். இவர் நகைச்சுவை கதாபாத்திரங்களிலும், கதையின் நாயகனாக, எதிர் நாயகனாக, குணசித்திரக் கதாபாத்திரங்களிலும் நடித்தார்.
# தேங்காய் சீனிவாசன்

## வாழ்க்கைக் குறிப்பு

தேங்காய் ஸ்ரீநிவாசன், சென்னையைச் சேர்ந்த இராஜவேல் முதலியார் என்பவருக்கும், தூத்துக்குடி மாவட்டத்திலுள்ள திருவைகுண்டத்தைச் சேர்ந்த சுப்பம்மாள் என்பவருக்கும் மகனாக 1937-ஆம் ஆண்டு அக்டோபர் 21-ஆம் நாள் பிறந்தார். தன்னுடைய தந்தையைப் போல தானும் நடிகராக வேண்டுமென்ற ஆசையுடன் அதற்கான முயற்சி செய்து வந்தார். அவருடைய தந்தை எழுதிய 'கலாட்டா கல்யாணம்' மேடை நாடகத்தில் அறிமுகமானார். அதற்குப்பிறகு, ரவிந்தர், கே. கண்ணன் உட்பட பல்வேறு எழுத்தாளர்களின் பல்வேறு நாடகங்களில் நடித்தார். இவர் கே. கண்ணனின் *கல் மணம்* நாடகத்தில், தேங்காய் வியாபாரியாக சிறப்பாக நடித்திருந்தார். அதற்காக அந்நாடகத்தைப் பார்க்க வந்திருந்த கே. ஏ. தங்கவேலு, இவரை *தேங்காய் ஸ்ரீநிவாசன்* என்றே எல்லாரும் அழைக்க வேண்டும் என்று கூறினார்; அவ்வாறே அழைக்கப்பட்டார்.
# தேங்காய் சீனிவாசன்

## திரைத்துறை

தேங்காய் ஸ்ரீநிவாசன், *ஒரு விரல்* திரைப்படத்தின் மூலமாக திரைத்துறையில் அறிமுகமானார். இவர் ம. கோ. இராமச்சந்திரன், சிவாஜி கணேசன், ரஜினிகாந்த், கமல்ஹாசன் உள்ளிட்ட பல முன்னணி நடிகர்களுடன் இணைந்து பணியாற்றி உள்ளார். சுமார் 900 படங்களுக்கு மேல் நடித்துள்ள இவர், சிவாஜி கணேசன் நடித்த *கிருஷ்ணன் வந்தான்* என்ற திரைப்படத்தைத் தயாரித்தார்.
# தேங்காய் சீனிவாசன்

## மண வாழ்க்கை

ஸ்ரீநிவாசன் லக்ஷ்மி என்பவரை மணந்து கொண்டார். இவர்களுக்கு கீதா, ராஜேஸ்வரி என்று இரு மகள்களும், சிவசங்கர் என்ற மகனும் உள்ளனர். கீதாவுடைய மகன் யோகி / சுவரூப்பும், சிவசங்கரின் மகள் ஸ்ருதிகாவும் திரைத்துறையில் நுழைந்தனர்.
# தேங்காய் சீனிவாசன்

## இறப்பு

தேங்காய் ஸ்ரீநிவாசன் தன்னுடைய உறவினரின் ஈமச் சடங்கிற்காக பெங்களூருவிற்குச் சென்றபோது, மூளை குருதிப்பெருக்கு காரணமாக மருத்துவமனையில் அனுமதிக்கப்பட்டார். சிகிச்சைப் பலனின்றி, 50-வது அகவையில் 1987-ஆம் ஆண்டு நவம்பர் 9-ஆம் நாள் உயிரிழந்தார்.
# தேங்காய் சீனிவாசன்

## குறிப்பிடத்தக்கத் திரைப்படங்கள்

- உதயகீதம் (1985)
- கை கொடுக்கும் கை (1984)
- தங்க மகன் (1983)
- ராம் லட்சுமண் (1981)
- தில்லு முல்லு (1981)
- டிக் டிக் டிக் (1981)
- கோடீஸ்வரன் மகள் (1981)
- கழுகு (1981)
- பில்லா (1980)
- ஆறிலிருந்து அறுபது வரை (1979)
- அன்பே சங்கீதா (1979)
- தர்மயுத்தம் (1979)
- பிரியா (1978)
- தியாகம் (1978)
- வாழ நினைத்தால் வாழலாம் (1978)
- அன்னக்கிளி (1976)
- பல்லாண்டு வாழ்க (1975)
- காசேதான் கடவுளடா (1972)
- எதிர் நீச்சல் (1968)
- ஒரு விரல் (1965)
# மரியா கொரெற்றி

## வரலாறு

கல்வி கற்குமளவுக்கு வசதி இல்லாத ஏழைக் குடும்பத்தில் பிறந்தவர் மரியா. 12 வயதில் இவருக்கு புது நன்மை கொடுக்கப்பட்டது. புது நன்மை வாங்கிய ஐந்து வாரங்களுக்கு பின், அலெக்சாண்ட்ரோ செரனெல்லா என்ற 18 வயது இளைஞன் வன்கலவியால் மரியாவை அடைய முனைந்தான். மரியா அதற்கிணங்க மறுத்ததால் அவரின் உடலைப் பலமுறை கத்தியால் குத்திக் கிழித்தான். "இது பாவம், இதற்காக நீ நரகத்திற்குப் போவாய்”, என்று மரியா அவனை எச்சரித்தும் பயனில்லை. குற்றுயிராய் விடப்பட்ட மரியா மருத்துவமனையில் 24 மணி நேரம் கழித்து உயிர் நீத்தார். “மன்னித்துவிட்டேன் அவரை” என்று சொல்லிவிட்டு இறந்தார்.  
கொலை செய்ததற்காக அலெக்சாண்ட்ரோவுக்கு 30 ஆண்டுகள் சிறைத்தண்டனை அளிக்கப்பட்டது. பலகாலமாக மனந்திரும்ப மனமி்ல்லாதிருந்த அலெக்சாண்ட்ரோ, மரியா கொரற்றி விண்ணினின்று மலர்களை தன் கை நிறையக் கொடுத்ததாகக் கனவு கண்டதாகவும் அதனால் மனமாற்றம் அடைந்ததாகவும் அறிவித்தான். 27 ஆண்டுகளுக்குப் பின்னர் அவன் சிறையிலிருந்து விடுதலை பெற்றான். அப்போது மரியாவின் தாயிடம் சென்று மன்னிப்புக் கேட்டான். அலெக்சாண்ட்ரோ தம் இறுதி நாட்களில் கப்புச்சின் 3 ஆம் சபைத் துறவியாக வாழ்ந்து கி.பி. 1970 காலமானார்.  
மரியா இறந்து 45 ஆண்டுகளுக்குள் மரியாவுக்கு திருத்தந்தை பன்னிரண்டாம் பயஸ் புனிதர் பட்டம் அளித்தார். இந்த நிகழ்வுக்கு மரியாவின் தாயும், இரண்டு சகோதரிகளும், ஒரு சகோதரரும், அலெக்சாண்ட்ரோவும் வந்திருந்தனர். இவரது புனித பட்டமளிப்பு விழாவுக்கு உலகில் பல பகுதிகளிலிருந்தும் 2,50,000 மக்கள் உரோமைக்கு வருகை தந்தனர்.  
இவர் 20 ஆம் நூற்றாண்டின் புனித ஆக்னஸ் என அழைக்கப்படுகிறார். இவரின் விழா நாள் சூலை 6 ஆகும்.
# ஐந்தாம் யோவான் (திருத்தந்தை)

**திருத்தந்தை ஐந்தாம் யோவான்** (; 635 – 2 ஆகஸ்ட் 686) என்பவர் கத்தோலிக்க திருச்சபையின் திருத்தந்தையாக 12 ஜூலை 685 முதல் 686இல் தனது இறப்பு வரை இருந்தவர் ஆவார். பைசாந்தியப் பேரரசரின் அனுமதியில்லாமல் பதவியேற்ற பத்து திருத்தந்தையருள் இவர் முதலாமவர் ஆவார். இவரின் ஆட்சியில் உரோமை நகருக்கும் பைசாந்தியப் பேரரசுக்கும் இடையே ஒற்றுமை நிலவியது.  
இவர் ஆந்தியோக்கியாவில் பிறந்த ஒரு சிரியன் கிறிஸ்தவர் ஆவார். இவருடைய கிரேக்க மொழியின் புலமையால் மூன்றாம் ஆயர்களின் பேரவைக்கு அப்போதைய திருத்தந்தையின் பிரதிநிதியாக கான்ஸ்டாண்டிநோபிலுக்கு அனுப்பப்பட்டார்.
# பெங் லியென்

**பெங் லியென் ** (Peng Liyuan, ; பிறப்பு : நவம்பர் 20, 1962) புகழ்பெற்ற சீன நாட்டார் இசைப் பாடகரும் தற்போதைய துணை அரசுத் தலைவர் சீ சின்பிங்கின் இரண்டாவது துணைவியாரும் ஆவார். சீனப் புத்தாண்டு நிகழ்ச்சியாக சீனத் தொலைக்காட்சியில் காட்டப்பட்டு வந்த சிறப்பு நிகழ்ச்சிகளில் பங்கேற்று புகழ்பெற்றவர். நாடெங்கும் நடந்த இசைப்போட்டிகளில் பங்கேற்று பல வெற்றிகளைப் பெற்றவர். சீனாவின் மக்கள் விடுதலைப் படையில் குடிசார் உறுப்பினராக உள்ள இவருக்கு மேஜர் ஜெனரலுக்கு இணையானப் பதவி வழங்கப்பட்டுள்ளது.
# மன்னார் தேர்தல் தொகுதி

**மன்னார் தேர்தல் தொகுதி** (*Mannar Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், மன்னார் மாவட்டத்தில் மன்னார், அதனைச் சுற்றியுள்ள பகுதிகளையும் உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் மன்னார் தேர்தல் தொகுதி வன்னித் தேர்தல் மாவட்டத்தில் உள்ளடக்கப்பட்டது.
# மன்னார் தேர்தல் தொகுதி

## 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| align=சி. சிற்றம்பலம் | align=சுயேட்சை | align=சாவி | 5,877 | 59.97% |  |
| --- | --- | --- | --- | --- | --- |
| &nbsp; | align=ஜெகநாதன் தியாகராஜா | align=ஐக்கிய தேசியக் கட்சி | align=குடை | 3,381 | 34.50% |
| align=எஸ். விராசுப்பிள்ளை | align=சுயேட்சை | align=கை | 542 | 5.53% |  |
| **தகுதியான வாக்குகள்** | **9,800** | **100.00%** |  |  |  |
| நிராகரிக்கப்பட்டவை | 71 |  |  |  |  |
| மொத்த வாக்குகள் | 9,871 |  |  |  |  |
| பதிவு செய்யப்பட்ட வாக்காளர்கள் | 14,587 |  |  |  |  |
| வீதம் | 67.67% | } |  |  |  |
# மன்னார் தேர்தல் தொகுதி

## 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| align=சி. சிற்றம்பலம் | align=சுயேட்சை | align=சாவி | 5,876 | 52.62% |
| --- | --- | --- | --- | --- |
| align=வி. ஏ. அழகக்கோன் | align=சுயேட்சை | align=நட்சத்திரம் | 5,290 | 47.38% |
| **தகுதியான வாக்குகள்** | **11,166** | **100.00%** |  |  |
| நிராகரிக்கப்பட்டவை | 113 |  |  |  |
| மொத்த வாக்குகள் | 11,279 |  |  |  |
| பதிவு செய்யப்பட்ட வாக்காளர்கள் | 14,959 |  |  |  |
| வீதம் | 75.40% | } |  |  |
# மன்னார் தேர்தல் தொகுதி

## 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=வி. ஏ. அழகக்கோன் | align=இலங்கைத் தமிழரசுக் கட்சி | align=வீடு | 6,726 | 53.12% |
| --- | --- | --- | --- | --- | --- |
| align=சேர் கே. வைத்தியநாதன் | align=குடை | 4,857 | 38.36% |  |  |
| align=சி. சிற்றம்பலம் | align=சுயேட்சை | align=ஈருருளி | 1,078 | 8.51% |  |
| **தகுதியான வாக்குகள்** | **12,661** | **100.00%** |  |  |  |
| நிராகரிக்கப்பட்டவை | 105 |  |  |  |  |
| மொத்த வாக்குகள் | 12,766 |  |  |  |  |
| பதிவு செய்யப்பட்ட வாக்காளர்கள் | 15,819 |  |  |  |  |
| வீதம் | 80.70% | } |  |  |  |
# மன்னார் தேர்தல் தொகுதி

## 1960 (மார்ச்) தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=வி. ஏ. அழகக்கோன் | % |  |  |  |
| --- | --- | --- | --- | --- | --- |
| &nbsp; | align=வி. ஏ. அழகக்கோன் | % |  |  |  |
| &nbsp; | align=வி. ஏ. அழகக்கோன் | % |  |  |  |
| &nbsp; | align=வி. ஏ. அழகக்கோன் | % |  |  |  |
| align=எஸ். ஏ. ரகீம் | align=ஐக்கிய தேசியக் கட்சி | align=யானை | 12,974 | 49.05% |  |
| &nbsp; | align=செபமாலை ஜோன் மார்க் | % |  |  |  |
| &nbsp; | align=பி. எஸ். சூசைதாசன் | align=தமிழர் விடுதலைக் கூட்டணி | align=சூரியன் | 15,141 | 51.58% |
| align=எம். எஸ். அப்துல் ரகீம் | align=ஐக்கிய தேசியக் கட்சி | align=யானை | 12,929 | 44.05% |  |
| align=செபமாலை ஜோன் மார்க் | align=சுயேட்சை | align=விளக்கு | 663 | 2.26% |  |
| align=எச். எஸ். தாவூது | align=கை | 478 | 1.63% |  |  |
| align=எம். கந்தசாமி | align=தராசு | 141 | 0.48% |  |  |
| **தகுதியான வாக்குகள்** | **29,352** | **100.00%** |  |  |  |
| நிராகரிக்கப்பட்டவை | 84 |  |  |  |  |
| மொத்த வாக்குகள் | 29,436 |  |  |  |  |
| பதிவு செய்யப்பட்ட வாக்காளர்கள் | 31,767 |  |  |  |  |
| வீதம் | 92.66% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் பி. எஸ். சூசைதாசன் மன்னார்த் தொகுதிக்கான நாடாளுமன்ற இருக்கைகயை இழந்தார்.
# வி. அ. அழகக்கோன்

**விராசிப்பிள்ளை அல்பர்ட் அழகக்கோன்** (*Virasipillai Albert Alegacone*, 19 மார்ச் 1903 - 25 நவம்பர் 1973) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# வி. அ. அழகக்கோன்

## ஆரம்ப வாழ்க்கை

அழகக்கோன் 1903 ஆம் ஆண்டு மார்ச் 19 இல் பஸ்தியாம்பிள்ளை விராசிப்பிள்ளை சின்னையா, அன்னம்மா ஆகியோருக்குப் பிறந்தார். மன்னார் புனித சேவியர் ஆண்கள் கல்லூரியில் கல்வி கற்ற இவர் பின்னர் அவர் இலங்கைத் தமிழரசுக் கட்சியில் சேர்ந்து அக்கட்சி சார்பாக 1956 தேர்தலில் போட்டியிட்டு வெற்றி பெற்று நாடாளுமன்றம் சென்றார். பின்னர் அவர் 1960 மார்ச், 1960 சூலை, 1965, 1970 தேர்தல்களில் போட்டியிட்டு வெற்றி பெற்றார்.
# வி. அ. அழகக்கோன்

## மறைவு

அழகக்கோன் 1973 நவம்பர் 25 இல் காலமானார்.
# சொற்புணர்ச்சி

தமிழில் சொல்லோடு சொல் புணரும் புணர்ச்சியானது **சொற்புணர்ச்சி** என்றும், பொருட்புணர்ச்சி என்றும் பாகுபடுத்திக் காணுமாறு அமைந்துள்ளது. புணரும் சொற்களிலுள்ள ஓசைகளின் ஒத்திசைவோடு புணர்வதைச் சொற்புணர்ச்சி என்கிறோம். தொல்காப்பியத்திலுள்ள புணரியல், தொகைமரபு, உருபியல் ஆகிய இயல்கள் இவற்றை விரிவாக விளக்குகிறது. ஓசை இசைவுக்கு மாறுபட்டு நிலைமொழி, வருமொழி ஆகியவற்றில் உள்ள பெயரின் பொருள் தன்மைக்கு ஏற்பப் புணர்வது பொருட்புணர்ச்சி.  
எடுத்துக்காட்டு
- குமரிப்பெண், எட்டிப்பட்டம், காவிதிப்பட்டம், வள்ளிக்கூத்து என வரும் புணர்நிலைகளைச் சொற்புணர்ச்சிக்கு எடுத்துக்காட்டாகக் கொள்ளலாம். இவற்றில் குமரி, எட்டி, காவிதி, வள்ளி என்னும் சொற்கள் உயர்திணையைச் சுட்டுகின்றன. உயர்திணைச் சொல் எல்லாவழியும் இயல்பாகப் புணரவேண்டும். அவ்வாறு புணராமல் ஒற்று மிக்குப் புணர்ந்துள்ளது. காரணம் 'இ' என்னும் பல்லெழுத்தோடு 'ப' என்னும் இதழெழுத்து இணைய முடியவில்லை. இணைவதற்காகப் 'ப' என்னும் பல்லெழுத்து மிக்குப் புணர்ந்துள்ளது.
- கண் என்னும் சொல் கண் என்னும் உறுப்பை உணர்த்தும்போது 'கட்படாம்' எனத் திரிந்து வரும். ஏழாம் வேற்றுமை உருபாயினும் 'நயனுடையான்கட் படின்' எனத திரிந்தே வரும்.  
பொருட்புணர்ச்சியோடு இதனை ஒப்பிட்டு உணர்ந்துகொள்ளுதல் வேண்டும்.
# சான் ஓசே பல்கலைக்கழகம்

**சான் ஓசே பல்கலைக்கழகம்** (*San Jose State University*), அமெரிக்காவின் கலிபோர்னியா மாநிலத்தில் சான் ஓசே நகரத்தில் அமைந்துள்ள ஒரு பொதுப் பல்கலைக்கழகம் ஆகும். இப்பல்கலைக்கழகம் 1857-ஆம் ஆண்டில் துவங்கப்பட்டது. 154 ஏக்கர் பரப்பளவு கொண்டுள்ள இப்பல்கலைக்கழகத்தில், முப்பதாயிரத்திற்கு மேலான மாணவர்கள் இளங்கலை மற்றும் முதுகலை பயின்று வருகின்றனர்.  
அருகிலுள்ள சிலிகான் பள்ளத்தாக்கு (மென்பொருள்) நிறுவனங்கள் இங்கே பயிலும் மாணவர்களுக்கு வேலை வாய்ப்பு கொடுத்துள்ளார்கள். இந்தப் பல்கலைக்கழகத்திற்கு இரண்டு வளாகங்கள் சொந்தமாகும். தெற்கு வளாகத்தில் உடற்பயிற்சிக் கூடம் மற்றும் விளையாட்டு அரங்கம் அமைந்து மாணவர்களுக்குப் பயன்படுகிறது.  
இந்தப் பல்கலைக்கழகத்தில் அறிவியல், வேதியியல், இயற்பியல், சமூகவியல், விலங்கியல், தாவரவியல், பொறியியல் (மென்பொருள் மற்றும் பல), கலைக் கல்லூரி, இலக்கியம் மற்றும் இதழியல் சம்பந்தப்பட்ட படிப்பைக் கற்கலாம். இங்கே 70களில் புகழ்பெற்ற நடிகர் குர்த்வூத் ஸ்மித் படித்தார்.
# பாண்டியன் அறிவுடைநம்பி

பாண்டியன் அறிவுடைநம்பி சங்ககாலப் பாண்டிய மன்னர்களில் ஒருவன். இவன் தன் குடிமக்களை வருத்தி வரி வாங்கியிருக்கிறான். புலவர் பிசிராந்தையார் இவனை நேரில் கண்டு பக்குவமாக எடுத்துக் கூறித் திருத்தியிருக்கிறார்.  
வயலில் விளைந்த நெல்லை அறுத்து அடித்துக் குற்றி அரிசியாக்கிப் பொங்கிக் கவளமாக்கி யானைக்கு ஊட்டினால் விளைந்த நெல் பல நாட்களுக்கு உதவும். இதே விளைச்சல் வயலில் யானை மேய்ந்தால் அது உண்ணுவதை விட, அதன் காலால் மிதிபட்டு அழிவது மிகுதியாகும். எனவே அரசன் குடிமக்களிடம் விளைச்சலில் புகுந்த யானை போல் வரி தண்டக்கூடாது என எடுத்துரைத்தார். அரசன் திருந்தினான்.
# காய்சின வழுதி

**காய்சின வழுதி** என்பவன் சங்கநூல் வரலாற்றுக் காலத்துக்கு முந்தைய தொல்பழங்காலப் பாண்டியன். இறையனார் களவியல் உரையில் மட்டும் இவனைப் பற்றிய குறிப்புகள் காணப்படுகின்றன. முதற்சங்கம் பேணிய 89 அரசர்களில் இவன் முதல்வன். இக்குறிப்பின்படி காய்சின வழுதி தமிழ்ச்சங்கம் தோற்றுவித்தவன் ஆகிறான். இவன் தலைச்சங்கத்தை நிறுவிய இடம் கடல் கொள்ளப்பட்ட மதுரை.  
வழுதி என்னும் பெயர் பூண்ட பாண்டிய அரசர்கள் பலர் இருந்தனர். அவர்களில் பாண்டியன் கூடகாரத்துத் துஞ்சிய மாறன்வழுதி என்பவன் **சினப்போர் வழுதி** எனப் போற்றப்பட்டுள்ளான். இவன் கடைச்சங்க காலத்து மன்னன். காய்சின வழுதி தலைச்சங்க காலத்து அரசன்.
# எருசலேம் - முக்கிய வரலாற்று நிகழ்வுகள்

**எருசலேம்: முக்கிய வரலாற்று நிகழ்வுகள்** (*Timeline of Jerusalem*) என்பது உலகத்தில் பல மதங்களுக்கு முக்கியத்துவம் வாய்ந்த நகராக விளங்குகின்ற எருசலேம் வரலாற்றில் சந்தித்த முக்கிய நிகழ்ச்சிகளின் தொகுப்பு ஆகும்.
# எருசலேம் - முக்கிய வரலாற்று நிகழ்வுகள்

## எருசலேம் நகரின் வரலாற்று முதன்மை

எருசலேமின் நீண்டகால வரலாற்றின்போது அந்நகரம் இருமுறை அழித்துத் தரைமட்டமாக்கப்பட்டது; 23 தடவை முற்றுகையிடப்பட்டது; 52 தடவை தாக்குதலுக்கு உள்ளானது; 44 தடவை கைப்பற்றப்பட்டது. நகரத்தின் பழைய பகுதியில் கி.மு. 4ஆம் ஆயிரமாண்டிலிருந்தே மக்கள் குடியேற்றம் இருந்துவந்துள்ளது. இவ்வாறு எருசலேம் உலகப் பழம் நகரங்களுள் ஒன்றாக எண்ணப்படுகிறது. மதில்சுவர்களைக் கொண்ட பழைய எருசலேம் *உலகப் பாரம்பரியச் சொத்து* (World Heritage) என்று வகைப்படுத்தப்பட்டுள்ளது. இது நான்கு குடியிருப்புகளை உள்ளடக்கியது. அவை: அர்மீனியக் குடியிருப்பு, கிறித்தவக் குடியிருப்பு, யூத குடியிருப்பு, முஸ்லிம் குடியிருப்பு என்பனவாகும்.
# எருசலேம் - முக்கிய வரலாற்று நிகழ்வுகள்

## கால வரிசையில் முக்கிய நிகழ்வுகள்
# நல்லிசை வஞ்சி

**நல்லிசை வஞ்சி** என்பது புறநானூற்றுப் பாடல் ஒன்றுக்குச் சுட்டப்பட்டுள்ள துறை. இது வஞ்சித்திணையின் பகுதியாக வருகிறது.  
படையெடுத்துச் சென்ற தலையாலங்கானத்துச் செருவென்ற நெடுஞ்செழியன் படையிலுள்ள யானைகள் பகைநாட்டுக் குடிநீர்த் துறைகளைக் கலக்கிப் பாழாக்கினவாம். முருகனின் படைவீரர்கள் போன்று இவனது படையிலிருக்கும் வில்லாளிக் கூளியர் வேண்டியதை எடுத்துக்கொண்டு வீசிய மிச்சில் காடெங்கும் இறந்துகிடந்தனவாம். காவல்மரம் வெட்டப்படும் ஓசை கேட்டு ஊர் நடுங்கிக்கொண்டிருந்த்தாம். இப்படியெல்லாம் வெற்றிச் சிறப்புகள் போற்றப்படுவதால் இது நல்லிசை வஞ்சி.  
அரசனின் விறலை (வெற்றியை)க் கூறுவது நல்லிசை வஞ்சி எனப் புறப்பொருள் வெண்பாமாலை குறிப்பிடுகிறது.  
பகைவனை அழிக்கப் படையெடுத்துச் செல்வது வஞ்சித்திணை என்று குறிப்பிடும் தொல்காப்பியம் இந்தத் துறையைத் தனியே குறிப்பிடவில்லை.
# விக்கிப்பீடியர் சமூகப் பரப்பு

**விக்கிப்பீடியா சமூகம்** (*Wikipedia Community*) என்பது இணையக் கலைக்களஞ்சியமான விக்கிப்பீடியாவுக்குப் பங்களிக்கும் தன்னார்வலர் வலையமைப்பைக் குறிக்கும். இவர்கள் விக்கிப்பீடியர்கள் என்றும் அழைக்கப்படுகிறார்கள்.
# விக்கிப்பீடியர் சமூகப் பரப்பு

## சமூகப் பரப்பு

தொடக்கக் காலங்களில் விக்கிப்பீடியாவுக்குப் பங்களித்த தன்னார்வலர்களின் அளவு மிகவேகமாக கூடினாலும், 2009ன் பிற்பாடான அண்மைய காலப்பகுதிகளில் புதுப்பயனர்களின் சேர்க்கை வெகுவாகக் குறைந்துவருகின்றது. நவம்பர் 2011 காலப்பகுதியில் மேற்கொள்ளப்பட்ட ஆய்வின்படி, அனைத்து மொழி விக்கிப்பீடியா பதிப்புகளையும் சேர்த்து, ஏறத்தாழ 31.7 மில்லியன் பேர் விக்கிப்பீடியாவில் பயனர் கணக்கு கொண்டுள்ளனர். இவர்களில் 2,70,000 பேர் ஒவ்வொரு மாதமும் செயற்பாட்டில் உள்ளனர்.  
2008ஆம் ஆண்டு, எழுத்தாளரும் விரிவுரையாளருமான கிளே செர்க்கியும் கணினி அறிவியலாளருமான வாட்டன்பர்கும் இணைந்து நடத்திய ஆய்வில், விக்கிப்பீடியாவை உருவாக்குவதற்கு தோராயமாக 100 மில்லியன் மணி நேர மனித உழைப்பு செலவாகியிருக்கும் என்று கணக்கிட்டனர்.
# விக்கிப்பீடியர் சமூகப் பரப்பு

## உந்துதல்

2012 குழுப்படம்.]]
# உருப்பெருக்கம்

ஒரு பொருளின் உருவத்தை தோற்றத்தில் மாத்திரம் பெருப்பிப்பதே **உருப்பெருக்கம்** எனப்படும். எனவே உருப்பெருக்கத்தின் மூலம் பொருளின் பௌதிக அளவு பெருப்பிக்கப்படாது. எம் கண்களுக்கு மாத்திரம் பெரிதாகத் தென்படும். உதாரணமாக உருப்பெருக்கமானது உயிரியலில் சிறிய நுண்ணங்கிகளை நுணுக்குக்காட்டி மூலம் அவதானிக்கப் பயன்படும்.
# உருப்பெருக்கம்

## உருப்பெருக்கத்துக்கான உதாரணங்கள்

- பூதக் கண்ணாடி சாதாரணமாக அன்றாட வாழ்வில் சிறிய பொருட்களை பெரிதாக்கிக் காட்ட பயன்படுகிறது.
- தொலைநோக்கி தூரத்தில் சிறிதாகக் கண்களுக்குத் தென்படும் பொருட்களை உருப்பெருக்கிக் காட்டும்.
- நுணுக்குக்காட்டியானது மிகச் சிறிய அளவுடைய பொருட்களைப் பார்வையிட உதவும்.
- ப்ரொஜெக்டர் உபகரணமானது கணனித் திரையில் சிறிதாக தென்படுவதை உருப்பெருக்கி பெரிய திரையில் விழச்செய்யும்.
# ஆவியாதல்

திரவங்களின் மேற்பரப்பிலிருந்து அத்திரவம் வாயு நிலையை அடைதல் **ஆவியாதல்** எனப்படும். திரவம் வாயுவாகும் செயற்பாடான கொதித்தலிலிருந்து இது மாறுபட்டது. கொதித்தல் என்பது முழுத்திரவமும் ஒன்றாக தமது கொதிநிலை வெப்பநிலையை அடைந்தவுடன் வாயு நிலைக்கு மாறுதல் ஆகும். கொதித்தலுக்கு கொதிநிலை அவசியமானாலும் ஆவியாதலுக்கு அது தேவையில்லை.  
ஆவியாதலானது நீர்வட்டத்தின் ஓர் அவசியக் காரணியாகும். தேவையானளவு இயக்கசக்தியை மேற்பரப்பிலுள்ள துணிக்கைகள் அடையும் போது அவை திரவ நிலையிலிருந்து வாயு நிலையை அடையும். நீர் நேரடியாக ஆவியாகிப் போவதைப் போன்று தாவரங்கள் மூலமும் ஒருவித நீராவிப் போக்கு ஏற்படுகிறது. தாவரங்கள் வேர்மூலம் நீரை உறிஞ்சி தண்டுக்கும் இலைகளுக்கும் அனுப்புகின்றன. இலைகளில் உள்ள சிறுசிறு துளைகள் மூலம் ஆவியாகிறது. இவ்வாறு உருவாகும் ஆவி மேல் நோக்கிச் சென்று மேகமாக உருமாறி வானில் மிதந்து கொண்டிருக்கும். அவற்றின் மீது குளிர்காற்றுப்பட்டவுடன் மீண்டும் நீர்த் திவலைகளாக மாறி மழையாகப் பெய்கிறது. இவ்வாறு நீர் ஆவியாகி மேகமாதலும் மேகமே குளிர்காற்றின் விளைவால் மழையாகப் பெய்வதும் சங்கிலித் தொடர் போன்ற நீர்வட்டத்தின் இயற்கை நிகழ்வுகளாகும். பெய்யும் மழையில் மூன்றில் இரண்டு பங்கு நீராவியாக மீண்டும் காற்று மண்டலத்துக்குத் திரும்பி மேகமாகிறது.  
நீராவியை அழுத்துவதன் மூலம் விசையை உருவாக்கி நீராவி எந்திரங்களை இயக்குகிறார்கள். நீராவி அழுத்த விசை மூலம் தொடருந்து எஞ்சின்களும் நீராவிக் கப்பல் எஞ்சின்களும் இயங்குகின்றன.  
நீரை ஆவியாக்கிப் பயன்படுத்துவது போன்றே பாதரசம், சோடியம் போன்றவைகளை ஆவியாக்கி குறைந்த அழுத்தத்தில் கண்ணாடிக் குழாயுள் செலுத்தி அளவான மின்போக்கை ஏற்படுத்தி ஒளிரச் செய்யப்படுகிறது. இவ்வொளிர்வு மூலம் நல்ல வெளிச்சத்தைப் பெற முடிகிறது. இத்தகைய விளக்குகள் ஆவி விளக்குகள் (Vapour Lamp) என அழைக்கப்படுகிறது. இத்தகைய விளக்குகளில் சோடியம் ஆவி விளக்கு, பாதரச ஆவி விளக்கு, வெண்சுடர் விளக்கு, நியான்சுடர் விளக்கு ஆகியன குறிப்பிடத்தக்கனவாகும்.
# கதிரவேலு சிற்றம்பலம்

**கதிரவேலு சிற்றம்பலம்** (*C. Sittampalam*, **சி. சிற்றம்பலம்**, செப்டம்பர் 13, 1898 - பெப்ரவரி 3, 1964), இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். விடுதலை பெற்ற இலங்கையின் முதலாவது அமைச்சரவையின் அஞ்சல், தொலைத்தொடர்பு அமைச்சராகவும் இருந்தவர்.
# கதிரவேலு சிற்றம்பலம்

## ஆரம்ப காலம்

சிற்றம்பலம் 1898 செப்டம்பர் 13 ஆம் நாள் பிறந்தவர். யாழ்ப்பாணத்தின் பிரபலமான குடும்பம் ஒன்றில்பிறந்தவர். இவரது தந்தை ஆறுமுகம் கதிரவேலு குற்றவியல், மற்றும் மாவட்ட நீதிபதியாக இருந்தவர். இந்து சாதனம் பத்திரிகையின் ஆசிரியராக இருந்தவர். தந்தையின் சகோதரர் ஆறுமுகம் கனகரத்தினம் யாழ்ப்பாணத்தின் முதல் நகரசபைத் தலைவராக இருந்தவர். கனகரத்தினம் மகா வித்தியாலயத்தைத் தோற்றுவித்தவர். சிற்றம்பலத்தின் தந்தைவழிப் பாட்டனார் விஸ்வநாதர் காசிப்பிள்ளை முடிக்குரிய வழக்கறிஞராகப் பணியாற்றியவர், யாழ்ப்பாணம் இந்துக் கல்லூரியைத் தோற்றுவித்தவர்களில் ஒருவர்..
# கதிரவேலு சிற்றம்பலம்

## அரசியலில்

இலங்கையில் மாவட்ட நீதிபதியாகவும், பின்னர் மாத்தறை, அம்பாந்தோட்டை ஆகிய இடங்களுக்கு அரச அதிபராகவும் பணியாற்றினார். அரசுப் பணியில் இருந்து ஓய்வு பெற்ற பின்னர் மன்னார் தேர்தல் தொகுதியில் 1947, 1வது நாடாளுமன்றத் தேர்தலில் சுயேட்சையாகப் போட்டியிட்டு வெற்றி பெற்றார். 1948 இல் அன்றைய டொன் ஸ்டீபன் சேனாநாயக்கவின் முதலாவது அரசில் அஞ்சல், தொலைத்தொடர்பு அமைச்சராக நியமிக்கப்பட்டார். சிறிது காலம் தொழிற்துறை, மற்றும் மீன்பிடித்துறை அமைச்சராகவும் பணியாற்றினார். 1952 தேர்தலிலும் சுயேட்சையாகப் போட்டியிட்டு வெற்றி பெற்றார். 1956 தேர்தலில் மன்னார் தொகுதியில் போட்டியிட்டு இலங்கைத் தமிழரசுக் கட்சி வேட்பாளர் வி. ஏ. அழகக்கோனிடம் தோற்றார்.  
சிற்றம்பலம் தகவல்தொடர்பு அமைச்சராக இருந்த போது பல முக்கிய வானொலி நிகழ்ச்சிகளை அறிமுகப்படுத்தினார். இவற்றில் பௌத்த மக்களுக்காக பிரித் ஓதும் நிகழ்வை வானொலியில் அறிமுகப்படுத்தியமையைக் குறிப்பிடலாம். பல கிராமங்களில் உப அஞ்சல் நிலையங்களை ஆரம்பித்தார்.. சிற்றம்பலத்தின் நினைவாக 2004 ஆம் ஆண்டில் இலங்கை அரசு அஞ்சல்தலையை வெளியிட்டுக் கௌரவப்படுத்தியது.
# வாதநோய் எதிர்ப்பு மருந்து

உப்பு]]  
**வாதநோய் எதிர்ப்பு மருந்துகள்** அல்லது **நோய் தணிக்கும் வாதநோய் எதிர்ப்பு மருந்துகள்** [Disease-modifying antirheumatic drugs (DMARDs)] என்பவை முடக்குவாத நோய் தீவிரமடைவதைத் தடுக்க உபயோகிக்கப்படும், வேறுவகையில் தொடர்பற்ற, மருந்துகளின் பகுப்பாகும். வாதநோய் எதிர்ப்பு மருந்துகள் என்னும் சொல், இஸ்ட்டீராய்டு கலக்கப்படாத அழற்சி மருந்துகள் (அழற்சி உருவாவதற்கானக் காரணங்களைத் தணிக்காமல், அதனால் ஏற்படும் விளைவுகளைத் தணிக்கும் வேதிப்பொருள்கள்), இஸ்ட்டீராய்டுகள் (நோய் தீவிரமடைவதைத் தடுக்க இயலாத, ஆனால் நோயெதிர்ப்பு வினைகளைத் தணிக்கக்கூடியவை) ஆகியவற்றை குறிக்க, முரண்பாடாக உபயோகப்படுத்தப்படுகிறது.  
இதுபோன்ற ஒரேமாதிரியான சூழல்களில் மருந்தின் விளைவுகளைக் குறிப்பிடாமல், **வாதநோய் எதிர்ப்பு** என்னும் சொல் பயன்படுத்தப்படலாம்.
# பாங்காக் மகா மாரியம்மன் கோயில்

**மகா மாரியம்மன் கோயில்** (*Sri Maha Mariamman Temple, Bangkok*) என்பது தாய்லாந்தின் தலைநகரான பாங்காக்கில் அமைந்துள்ள திராவிடக் கட்டிடக்கலையில் கட்டப் பெற்ற ஓர் அம்மன் கோயில் ஆகும். உள்ளூர்வாசிகள் இதை வட் கீட் என்று அழைக்கின்றனர். பொ.ஊ. 1879 ஆம் ஆண்டு, வைத்திலிங்கம் என்ற வைத்தி படையாட்சி என்பவரால் இக்கோயில் நிறுவப்பட்டது.
# பாங்காக் மகா மாரியம்மன் கோயில்

## விபரங்கள்

தாய்லாந்தில் குடியேறிய தமிழர்கள் பத்தொன்பதாம் நூற்றாண்டில் இக்கோவிலைக் கட்டினார்கள். இக்கோவில் தமிழ்க் கடவுளான மாரியம்மனைச் சிறப்பு தெய்வமாகக் கொண்டு கட்டப் பெற்றது. பாங்காக்கில் உள்ள புத்த சமயம் சாராத வழிபாட்டுத்தலங்களில் இதுவும் ஒன்று. இக்கோயிலில் பிற இந்து தெய்வங்களின் சிலைகளும் உள்ளன. உள்ளூர்வாழ் தமிழர்களும், தாய்லாந்து மக்களும் விழாக்காலங்களின்போது வழிபட வருகிறார்கள். நவராத்திரி போன்ற விழாக்கள் சிறப்பாகக் கொண்டாடப்படுகின்றன.
# பாங்காக் மகா மாரியம்மன் கோயில்

## இதர தெய்வங்கள்

சிவன், விஷ்ணு, கிருஷ்ணர், பிரம்மா, இலக்குமி, சரசுவதி, பிள்ளையார், தண்டாயுதபாணி, நடராசர், சிவகாமி, காளி, அனுமன், சப்தகன்னியர், நவக்கிரகம், ஐயனார், மதுரை வீரன், பெரியாச்சி, காத்தவராயன் ஆகியோர் இக்கோயிலில் அருள்பாலிக்கும் இதர தெய்வங்களாகும்.
# பிரியா ஆனந்து

**பிரியா ஆனந்து** தமிழ், தெலுங்கு, இந்தி திரைப்பட நடிகையாவார். தெலுங்கில் வெளியான லீடர் மற்றும் தமிழில் வெளியான வாமனன் திரைப்படத்தில் கதாநாயகியாக அறிமுகமானவர். மேலும் இவர் பாலிவுட் திரைப்படமான இங்கிலிஷ் விங்கிலிஷ் திரைபடத்தில் சிறப்பு கதாபாத்திரத்தில் நடித்து பிரபலமானவர்.
# பிரியா ஆனந்து

## இளமைப் பருவம்

தமிழ் பேசும் தந்தைக்கும் தெலுங்கு மற்றும் மராத்தி பேசும் தாய்க்கும் பிறந்ததாலும், ஐதராபாத்து, சென்னை மயிலாடுதுறை ஆகிய இடங்களில் வளர்ந்ததாலும், தமிழ், தெலுங்கு ஆகிய இரண்டு மொழிகளையும் சரளமாகப் பேசுகிறார். ஆங்கிலம், வங்காள மொழி, இந்தி, மராத்தி, எசுப்பானியம் ஆகிய மொழிகளையும் பேசுகிறார். அமெரிக்க அல்பேனி பல்கலைக்கழகத்தில் இதழியல் பயின்று பின்னர் சென்னை திரும்பினார். இதுவரை பன்னிரண்டு தெலுங்கு, இந்தி மற்றும் தமிழ் மொழித் திரைப்படங்களில் நடித்துள்ளார்.மேலும் மூன்று தமிழ் படங்களிலும் நடித்துவருகிறார்.
# பிரியா ஆனந்து

## நடித்த திரைப்படங்கள்

| வருடம் | படம் | கதாபாத்திரம் | மொழி | குறிப்பு |
| --- | --- | --- | --- | --- |
| 2009 | *வாமனன்* | திவ்யா | தமிழ் |  |
| 2010 | *புகைப்படம்* | சைனி ஜார்ஜ் | தமிழ் |  |
| 2010 | *லீடர்* | ரத்ன பிரபா | தெலுங்கு |  |
| 2010 | *ராமா ராமா கிருஷ்ணா கிருஷ்ணா* | பிரியா | தெலுங்கு |  |
| 2011 | *நூற்றெண்பது* | ரேணுகா நாராயணன் | தமிழ் |  |
| 2011 | *180* | தெலுங்கு |  |  |
| 2012 | *இங்கிலீஷ் விங்கிலீஷ்* | ராதா | இந்தி |  |
| 2012 | *கோ அன்டே கோட்டி* | சத்யா | தெலுங்கு |  |
| 2013 | *ரங்கிரீஸ்* | மேகா ஜோஷி | இந்தி |  |
| 2013 | *எதிர் நீச்சல்* | கீதா | தமிழ் |  |
| 2013 | *ஃபுக்ரே* | பிரியா | இந்தி |  |
| 2013 | *வணக்கம் சென்னை* | அஞ்சலி ராஜ்மோஹன் | தமிழ் |  |
| 2015 | *வை ராஜா வை* | பிரியா | தமிழ் |  |
| 2014 | *அரிமா நம்பி* | அனாமிகா | தமிழ் |  |
| 2014 | *இரும்பு குதிரை* | சமயுத்த ராமகிருஷ்ணன் | தமிழ் |  |
| 2014 | ஒரு ஊருல ரெண்டு ராஜா | பிரியா | தமிழ் | } |
2015. த்ரிஷா இல்லனா நயன்தாரா. பிரியா ஆனந்த். தமிழ். இரயில் பயணி  
2017. முத்துராமலிங்கம் விஜி. தமிழ்  
2017. ராஜகுமாரா. நந்தினி. கன்னடம். முதல் படம்  
2017. கூட்டத்தில் ஒருத்தன். ஜனனி. தமிழ்  
2018 கயம்குலம் கொச்சுன்னி. ஜானகி. மலையாளம்  
2018. ஆரஞ்சு. ராதா. கன்னடம்  
2019. எல். கே. ஜி சரளா முனுசாமி. தமிழ்  
2019. ஆதித்ய வர்மா. பிரியா மேனன். தமிழ்  
2020. சுமோ. கொரோனா காரணத்தினால் படம் வெளியாகவில்லை
# பதார்த்த குண சிந்தாமணி

**பதார்த்த குண சிந்தாமணி** தேரையர் என்னும் சித்தரால் இயற்றப்பட்ட ஒரு மருத்துவ நூலாகும். தமிழ் மருத்துவ நூலான பதார்த்த குண சிந்தாமணியில் ஒவ்வொரு பொருளிலும் அடங்கியுள்ள மருத்துவக் குணங்கள் எடுத்துரைக்கப்பட்டுள்ளது. ‘பதார்த்தம்’ என்பது தாவரங்களின் உறுப்புகளான வேர், பட்டை, பிசின், சாறு, இலை, பூ, காய், விதை ஆகிய எட்டுப் பொருள்களையும் குறிப்பதாகும். இப்பொருள்கள் கசப்பு, உவர்ப்பு, இனிப்பு, கார்ப்பு, புளிப்பு, துவர்ப்பு ஆகிய அறுவகைச் சுவைகளைக் குணமாகக் கொண்டிருக்கும். இவ்வகைப் பதார்த்தங்களைச் சிந்தாமணியாய்த் தொகுத்து உரைப்பதே பதார்த்த குண சிந்தாமணியாகும்.
# 100 பொருட்களில் உலக வரலாறு

**100 பொருள்களில் உலக வரலாறு** (A History of the World in 100 Objects) என்பது, பிபிசி ரேடியோ 4, பிரித்தானிய அருங்காட்சியகம் ஆகியவை இணைந்து செயற்படுத்திய ஒரு திட்டம். இத்திட்டத்தில் பிரித்தானிய அருங்காட்சியகத்தின் பணிப்பாளர் நீல் மக்கிரெகர் எழுதி வழங்கிய 100 பகுதிகளைக் கொண்ட ஒரு வானொலித் தொடர் நிகழ்ச்சியும் அடங்கும். ரேடியோ 4ல் ஒலிபரப்பான இந்த 15 நிமிட தொடர் நிகழ்ச்சியில், உலக வரலாற்றை விளக்குவதற்காக பிரித்தானிய அருங்காட்சியகத்தில் உள்ள கலை, தொழிற்துறை, தொழில்நுட்பம், படைக்கலங்கள் போன்றவை அடங்கிய 100 பொருட்களைப் பயன்படுத்தினர். நான்கு ஆண்டுகள் எடுத்துக்கொண்ட இத்திட்டம், முதலாவது நிகழ்ச்சியை 18 சனவரி 2010ல் தொடங்கி 20 வாரங்கள் ஒலிபரப்பியது. "100 பொருள்களில் உலக வரலாறு" (*A History of the World in 100 Objects* என்னும் பெயர்கொண்ட துணை நூலொன்றும் (ஆங்கிலத்தில்) வெளியிடப்பட்டது. இதையும் நீல் மக்கிரெகரே எழுதியிருந்தார்.
# 100 பொருட்களில் உலக வரலாறு

## உள்ளடக்கம்

யில் இடம்பெற்ற 100 பொருட்களுள் ஒன்று.]]
ஒரு முக்கியமான திட்டம் என விபரிக்கப்பட்ட இந்த நிகழ்ச்சித் தொடர், உலகின் எல்லாப் பகுதிகளில் இருந்தும் பெறப்பட்டனவும், பிரித்தானிய அருங்காட்சியகத்தில் உள்ளனவுமான 100 பொருட்களின் ஊடாகச் சொல்லப்பட்ட மனித குலத்தின் வரலாறு எனப்பட்டது. இந்த நிகழ்ச்சித் தொடரின் தொடக்கத்தில் மக்கிரெகர் அதனைப் பின்வருமாறு அறிமுகப்படுத்தினார்.  
<blockquote>"இரண்டு மில்லியன் ஆண்டுகளுக்கு மேலாக, மனிதர்களாகிய நாம், எவ்வாறு எமது இந்த உலகத்தை உருவாக்கி இருக்கிறோம் என்றும், உலகத்தால் நாம் எவ்வாறு உருவாகியிருக்கிறோம் என்றும் அறிந்துகொள்வதற்காக இந்த நிகழ்ச்சிகளில், நான் காலத்தின் ஊடாகப் பின்நோக்கிப் பயணம் செல்கிறேன். மனிதரால் உருவாக்கப்பட்ட பொருட்களின் ஊடாகவே இக்கதையை நான் சொல்லப்போகிறேன். இப்பொருட்கள் பல விதமானவை, கவனமாக வடிவமைக்கப்பட்டு ரசிக்கப்பட்டவை, பாதுகாத்து வைக்கப்பட்டவை அல்லது பயன்படுத்தப்பட்டவை, உடைத்து எறியப்பட்டவை. சமைக்க உதவும் பானையில் இருந்து கப்பல்கள் வரையும், கற்காலக் கருவிகளில் இருந்து கடன் அட்டை வரையும் என, நாம் பயணம் செய்துவந்த பாதையின் பல்வேறு கட்டங்களில் இருந்து நான் 100 பொருட்களை மட்டும் தெரிவு செய்துள்ளேன்." </blockquote>  
<blockquote>"எகிப்திய மம்மிகளாக இருக்கலாம் அல்லது ஒரு கடன் அட்டையாக இருக்கலாம், அத்தகைய பொருட்கள் மூலம் வரலாற்றைக் கூறுவதற்காகவே அருங்காட்சியகங்கள் இருக்கின்றன. அத்துடன், பிரித்தானிய அருங்காட்சியகம் உலகம் முழுவதிலும் இருந்து பொருட்களைச் சேகரித்து வைத்திருப்பதால் உலக வரலாற்றைக் கூறுவதற்கு இது ஒரு தகுதியற்ற இடம் அல்ல. உண்மையில் இது உலகின் "ஒரு" வரலாறுதான், இதுதான் உலகின் வரலாறு அல்ல. அருங்காட்சியகத்துக்கு வரும் மக்கள் தாங்களே சில பொருட்களைத் தெரிந்து கொண்டு அவற்றினூடாக இந்த உலகத்தை வலம் வருகிறார்கள். ஆனாலும் அவர்களுடைய இந்த வரலாறு மற்றவர்களுடைய வரலாறுகளுடன் பொதுவான பண்புகளைக் கொண்டிருப்பதைக் காண்பார்கள் என எண்ணுகிறேன்." முதல் ஒலிபரப்பு வாரம் 18 சனவரி 2010ல் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 1 | ஓர்னெட்யித்தெஃபுவின் மம்மி | எகிப்து | கிமு 300 – 200 | பிபிசி | பிரித்தானிய அருங்காட்சியகம் , பிரித்தானிய அருங்காட்சியகம் , பிரித்தானிய அருங்காட்சியகம் | அமார்த்தியா சென், யான் டெய்லர் |  |
| 2 | கல்லாலான (எரிமலைப்பாறை) வெட்டும் கருவி | ஓல்டுவை கோர்கே, தான்சானியா | 1.8 – 2 மில்லியன் ஆண்டுகள் பழமையானது | பிபிசி | பிரித்தானிய அருங்காட்சியகம் | சர் டேவிட் அட்டன்பரோ, வங்காரி மாதை |  |
| 3 | கற்கோடரி | ஓல்டுவை கோர்கே, தான்சானியா | 1.2 – 1.4 மில்லியன் ஆண்டுகள் பழமையானது | பிபிசி | பிரித்தானிய அருங்காட்சியகம் | சர் யேம்சு டைசன், ஃபில் ஆர்டிங், நிக் ஆசுட்டன் |  |
| 4 | மொன்டாசுட்ரக் குகை வாழிடத்தின் நீந்தும் கலைமான் | பிரான்சு | 13,000 ஆண்டுகள் பழமையானது | பிபிசி | பிரித்தானிய அருங்காட்சியகம் | அதி வணக்கத்துக்குரிய ரோவன் வில்லியம்சு, இசுட்டீவ் மித்தென் |  |
| 5 | குளோவிசு ஈட்டி முனை | அரிசோனா, அமெரிக்கா | 13,000 ஆண்டுகள் பழமையானது | பிபிசி | பிரித்தானிய அருங்காட்சியகம் | மைக்கேல் பாலின், கரி எயின்சு | } |
# 100 பொருட்களில் உலக வரலாறு

## உள்ளடக்கம்

### பனிக்கட்டிக் காலத்தின் பின்: உணவும் பாலுணர்வும் (கிமு 9,000 – 3,000)

"வேளாண்மை தொடங்கியதற்கான காரணம் என்ன? அக்காலத்தவர் விட்டுச் சென்ற பொருட்களில் பதிலுக்கான தடயங்கள் உள்ளன." 17 மே 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 31 | அலெக்சாந்தர் தலை பொறித்த லைசிமாக்கசு நாணயம் | துருக்கி | கிமு 305 – 281 | பிபிசி | பிரித்தானிய அருங்காட்சியகம் | ஆன்ட்ரூ மார், ராபின் லேன் ஃபாக்சு |  |
| 32 | அசோகர் தூண் | இந்தியா | ஏறத்தாழ கிமு 238 | பிபிசி | பிரித்தானிய அருங்காட்சியகம் | அமார்த்தியா சென், மைக்கேல் ரட்லன்ட் |  |
| 33 | ரொசெத்தாக் கல் | எகிப்து | கிமு 196 | பிபிசி | பிரித்தானிய அருங்காட்சியகம் | டொரத்தி தாம்சன், ஆடாஃப் சூயீஃப் |  |
| 34 | சீனத்து ஆன் வம்சக் காலத்து அரக்குக் கிண்ணம் | சீனா | கிபி 4 | பிபிசி | பிரித்தானிய அருங்காட்சியகம் | ரோயெல் இசுட்டெரோக்சு, இசபெல் இல்ட்டன் |  |
| 35 | அகசுத்தசுவின் தலை | சூடான் | கிமு 27 – 25 | பிபிசி | பிரித்தானிய அருங்காட்சியகம் | போரிசு யோன்சன், சுசான் வாக்கர் | } |
# 100 பொருட்களில் உலக வரலாறு

## உள்ளடக்கம்

### பண்டைக்காலக் கேளிக்கைகள், தற்கால வாசனைப் பொருட்கள் (கிபி 1 – 600)

"2000 ஆண்டுகளுக்கு முன் மக்கள் எவ்வாறு இம்பம் துய்த்தனர் என்பது குறித்து நீல் மக்கிரெகர் ஆராய்கிறார்." 24 மே 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 36 | வாரென் கிண்ணம் | யெரூசலத்துக்கு அண்மையில் | கிபி 5 – 15 | பிபிசி | பிரித்தானிய அருங்காட்சியகம் | பெட்டனி இயூசு, யேம்சு டேவிட்சன் |  |
| 37 | வட அமெரிக்க நீர்நாய் வடிவப் புகைக் குளாய் | ஐக்கிய அமெரிக்கா | கிமு 200 – கிபி 100 | பிபிசி | பிரித்தானிய அருங்காட்சியகம் | டானி பென், கபிரியேல் தாயக் |  |
| 38 | சடங்கு சார்ந்த பந்து விளையாட்டுப் பட்டி | மெக்சிக்கோ | கிபி 100 – 500 | பிபிசி | பிரித்தானிய அருங்காட்சியகம் | நிக் ஓர்ன்பி, மைக்கேல்l வைட்டிங்டன் |  |
| 39 | நன்னடத்தைச் சுருள் | சீனா | கிபி 500 – 800 | பிபிசி | பிரித்தானிய அருங்காட்சியகம் | சோன் மக்கோசுலன்ட், சார்லசு பவெல் |  |
| 40 | ஓக்சுனே மிளகுக் குடுவை | இங்கிலாந்து | கிபி 350 – 400 | பிபிசி | பிரித்தானிய அருங்காட்சியகம் | கிறிசுட்டீன் மக்ஃபடென், ராபர்ட்டா தொம்பர் | } |
# 100 பொருட்களில் உலக வரலாறு

## உள்ளடக்கம்

### உலக சமயங்களின் எழுச்சி (கிபி 200 – 600)

"பல பெரும் சமயங்கள் தொடர்பான படிமங்கள் எப்பொழுது, எவ்வாறு புழக்கத்துக்கு வந்தன என்பது குறித்து நீல் மக்கிரெகர் ஆராய்கிறார்." 31 மே 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 41 | காந்தாராவின் இருக்கும் புத்தர் | பாகிசுத்தான் | கிபி 100 – 300 | பிபிசி | பிரித்தானிய அருங்காட்சியகம் | குளோடீன் போட்சே-பிக்ரன், துப்ட்டென் யின்பா |  |
| 42 | முதலாம் குமாரகுப்தரின் தங்க நாணயம் | இந்தியா | கிபி 415 – 450 | பிபிசி | பிரித்தானிய அருங்காட்சியகம் | ரொமிலா தாப்பர், சௌனகா ரிசி தாசு |  |
| 43 | இரண்டாம் சாப்பூரைக் காட்டும் வெள்ளித் தட்டு | ஈரான் | கிபி 309 – 379 | பிபிசி | பிரித்தானிய அருங்காட்சியகம் | டொம் ஆலன்ட், கிட்டி அசர்ப்பே |  |
| 44 | இல்ட்டன் செயின்ட் மேரி பதிகல்வேலை | இங்கிலாந்து | கிபி 300 – 400 | பிபிசி | பிரித்தானிய அருங்காட்சியகம் | டேம் அவெரில் கமரூன், ஈமன் டூஃபி |  |
| 45 | அரேபிய வெண்கலக் கை | யேமன் | கிபி 100 – 300 | பிபிசி | பிரித்தானிய அருங்காட்சியகம் | யெரமி பீல்ட், பிலிப் யெங்கின்சு | } |
# 100 பொருட்களில் உலக வரலாறு

## உள்ளடக்கம்

### பட்டுச் சாலையும் அதற்கு அப்பாலும் (கிபி 400 – 700)

"பிரித்தானிய அருங்காட்சியகத்தில் உள்ள ஐந்து பொருட்கள், பண்டங்களும் எண்ணக்கருக்களும் ஓரிடத்தில் இருந்து இன்னோரிடத்துக்குக் கொண்டு செல்லப்படுவது தொடர்பான கதைகளைக் கூறுகின்றன." 7 யூன் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 46 | அப்த் அல்-மாலிக்கின் தங்க நாணயங்கள் | சிரியா | கிபி 696 – 697 | பிபிசி | பிரித்தானிய அருங்காட்சியகம் | மதாவி அல்-ரசீத், இயூ கென்னடி |  |
| 47 | சுட்டன் ஊ தலைக்கவசம் | இங்கிலாந்து | கிபி 600 – 700 | பிபிசி | பிரித்தானிய அருங்காட்சியகம் | சீமசு ஈனி, அங்கசு வெயின்ரைட் |  |
| 48 | மோச்சே போர்வீரன் பானை | பெரு | கிபி 100 – 700 | பிபிசி | பிரித்தானிய அருங்காட்சியகம் | கிரேசன் பெரி, இசுட்டீவ் போர்கெட் |  |
| 49 | கொரியக் கூரை ஓடு | கொரியா | கிபி 700 – 800 | பிபிசி | பிரித்தானிய அருங்காட்சியகம் | யேன் போர்ட்டல், சோ குவாங் சிக் |  |
| 50 | பட்டு இளவரசி ஓவியம் | சீனா | கிபி 600 – 800 | பிபிசி | பிரித்தானிய அருங்காட்சியகம் | யோ யோ மா, கொலின் துப்ரோன் | } |
# 100 பொருட்களில் உலக வரலாறு

## உள்ளடக்கம்

### அரண்மனைக்குள்: அரசவை இரகசியங்கள் (கிபி 700 – 950)

"1200 ஆண்டுகளுக்கு முன் ஆளும் உயர்குடியினரின் வாழ்க்கை குறித்த விபரங்களைத் தருகிறார்." 14 யூன் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 51 | யாக்சுச்சிலான் நிலைவிட்டம் 24, மாயன் அரச குருதி சிந்தல் குறித்த புடைப்புச் சிற்பம் | மெக்சிக்கோ | கிபி 700 – 750 | பிபிசி | பிரித்தானிய அருங்காட்சியகம் | சூசி ஒர்பாக், வெர்சீனியா பீல்ட்சு |  |
| 52 | ஆரெம் சுவரோவியத் துண்டுகள் | ஈராக் | கிபி 800 – 900 | பிபிசி | பிரித்தானிய அருங்காட்சியகம் | ராபர்ட் இர்வின், ஆமிரா பென்னிசன் |  |
| 53 | லோதயிர் பளிங்கு | செருமனியாக இருக்கக்கூடும் | கிபி 855 – 869 | பிபிசி | பிரித்தானிய அருங்காட்சியகம் | லார்ட் பின்காம், ரோசாமன்ட் மக்கிட்டரிக் |  |
| 54 | தாரா சிலை | இலங்கை | கிபி 700 – 900 | பிபிசி | பிரித்தானிய அருங்காட்சியகம் | ரிச்சார்ட் கொம்பிரிச், நீரா விக்கிரமசிங்க |  |
| 55 | சீன தாங் கல்லறை உருவங்கள் | சீனா | ஏறத்தாழ கிபி 728 | பிபிசி | பிரித்தானிய அருங்காட்சியகம் | அந்தனி ஓவார்ட், ஒலிவர் மூர் | } |
# 100 பொருட்களில் உலக வரலாறு

## உள்ளடக்கம்

### யாத்திரிகர், படையெடுப்பாளர், வணிகர் ஆகியோர் (கிபி 900 – 1300)

"1000 ஆண்டுகளுக்கு முன் வணிகம், போர், சமயம் என்பன பொருட்களை இடத்துக்கிடம் கொண்டு சென்ற விதம்." 21 யூன் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 56 | Vale of York Hoard | இங்கிலாந்து | ஏறத்தாழ கிபி 927 | பிபிசி | பிரித்தானிய அருங்காட்சியகம் | மைக்கேல் வூட், டேவிட் வெலன், ஆன்ட்ரூ வெலன் |  |
| 57 | எட்விக் கண்ணாடிக் குவளை | சிரியாவாக இருக்கலாம் | கிபி 1100–1200 | பிபிசி | பிரித்தானிய அருங்காட்சியகம் | யொனதன் ரிலே-சிமித், டேவிட் அபுலாபியா |  |
| 58 | யப்பானிய வெண்கலக் கண்ணாடி | யப்பான் | கிபி 1100–1200 | பிபிசி | பிரித்தானிய அருங்காட்சியகம் | இயன் புருமா, ஆரடா மசாயுக்கி |  |
| 59 | போரோபுதூர் புத்தர் தலை | சாவா | கிபி 780 – 840 | பிபிசி | பிரித்தானிய அருங்காட்சியகம் | இசுட்டீபன் பச்செலர், நைகெல் பார்லி |  |
| 60 | கில்வா மட்பாண்ட ஓடுகள் | தான்சானியா | கிபி 900 – 1400 | பிபிசி | பிரித்தானிய அருங்காட்சியகம் | பேட்ரம் மப்புண்டா, அப்துல்ரசாக் குர்னா | } |